《五台山和韵》
明代·史监

群峰历尽到巅峦，极目清凉境界宽。
山入雁门真设险，地藏佛国即长安。
雨来绝涧自成响，云渡远溪时作团。
花落经台钟梵寂，袈裟香霭翠云蟠。

作者简介：（1434—1496）苏州府吴江人，字明古，号西村。于书无所不读，尤熟于史。论千载事，历历如见。对时事及时人言论，得于闻见者，勤于笔录。文章纪事有法。诗学魏晋。弘治、正德间，吴中高士首推沈周，史鉴次之。有《西村集》。